വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസ്

വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസ് (WBUHS) ഇന്ത്യയിലെ പശ്ചിമ ബംഗാളിലെ കൊൽക്കത്തയിലുള്ള ഒരു പൊതു മെഡിക്കൽ സർവ്വകലാശാലയാണ്. ആരോഗ്യ, മെഡിക്കൽ വിദ്യാഭ്യാസ സംബന്ധിയായ കോഴ്‌സുകളുടെ മികച്ച മാനേജ്‌മെന്റിനായി പശ്ചിമ ബംഗാൾ നിയമസഭയുടെ നിയമപ്രകാരം 2003-ൽ ഇത് സ്ഥാപിതമായി. സംസ്ഥാനത്തെ മെഡിക്കൽ അധ്യാപന നിലവാരം ഉയർത്തുക എന്നതാണ് സർവകലാശാല സ്ഥാപിക്കുന്നതിന്റെ പ്രധാന ലക്ഷ്യം. ചരിത്രം വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസ് (WBUHS) സ്ഥാപിക്കുന്നതിന് മുമ്പ്, പശ്ചിമ ബംഗാളിലെ വിവിധ സംസ്ഥാന മെഡിക്കൽ കോളേജുകളിലെ ബിരുദ, ബിരുദാനന്തര തലത്തിലുള്ള മെഡിക്കൽ അദ്ധ്യാപനം വിവിധ സംസ്ഥാന സർവകലാശാലകളുടെ മേൽനോട്ടത്തിലായിരുന്നു. ഇത് അധ്യാപന-പഠന പ്രക്രിയ, മൂല്യനിർണ്ണയത്തിന്റെ സ്വഭാവം, നിലവാരം, വിവിധ സർവകലാശാലകളിൽ നിന്നുള്ള ബിരുദധാരികളുടെ അംഗീകാരം എന്നിവയുടെ കാര്യത്തിൽ പശ്ചിമ ബംഗാളിലെ വിവിധ സംസ്ഥാന മെഡിക്കൽ കോളേജുകൾക്കിടയിൽ വലിയ അസമത്വത്തിന് കാരണമായി. അതിനാൽ മെഡിക്കൽ വിദ്യാഭ്യാസ സമ്പ്രദായത്തിൽ തുല്യത കൊണ്ടുവരേണ്ടതിന്റെ ആവശ്യകത സംസ്ഥാനത്തെ മെഡിക്കൽ വിദ്യാഭ്യാസത്തിന്റെ എല്ലാ പങ്കാളികൾക്കും തോന്നി. ഈ നിർബന്ധിത സാഹചര്യങ്ങളിൽ, പശ്ചിമ ബംഗാൾ നിയമസഭയുടെ ഒരു നിയമത്തിന് കീഴിലാണ് പശ്ചിമ ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസ് (WBUHS) സ്ഥാപിതമായത്. ഒടുവിൽ, 2003 ജനുവരി 1-ന് ഇത് രൂപീകരിച്ചു. സംഘടനയും ഭരണവും ഭരണം പശ്ചിമ ബംഗാൾ ഗവർണർ പശ്ചിമ ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസിന്റെ ചാൻസലറാണ്. പശ്ചിമ ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസിന്റെ വൈസ് ചാൻസലറാണ് സർവകലാശാലയുടെ ചീഫ് എക്സിക്യൂട്ടീവ് ഓഫീസർ. പ്രൊഫ. (ഡോ.) സുഹൃത പോൾ സർവ്വകലാശാലയുടെ നിലവിലെ വൈസ് ചാൻസലറാണ്. അഫിലിയേഷനുകൾ വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസ് ഒരു അഫിലിയേഷൻ നല്കുന്ന സർവ്വകലാശാലയാണ് ഇതിന് പശ്ചിമ ബംഗാൾ സംസ്ഥാനത്തെ മുഴുവൻ മെഡിക്കൽ, നഴ്സിംഗ്, പാരാമെഡിക്കൽ കോളേജുകളുടെയും അധികാരപരിധിയുണ്ട്. ഇപ്പോൾ അതിന്റെ കുടക്കീഴിൽ 124 അനുബന്ധ സ്ഥാപനങ്ങളുണ്ട്. റാങ്കിംഗും അക്രഡിറ്റേഷനും 2017 സെപ്റ്റംബറിൽ, വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസിനെ യൂണിവേഴ്സിറ്റി ഗ്രാന്റ്സ് കമ്മീഷൻ (UGC) 1956 ലെ UGC നിയമത്തിന്റെ 12-B വകുപ്പ് പ്രകാരം അംഗീകരിച്ചു. ഇതും കാണുക ഇന്ത്യയിലെ സർവ്വകലാശാലകളുടെ പട്ടിക ചിത്തരഞ്ജൻ നാഷണൽ കാൻസർ ഇൻസ്റ്റിറ്റ്യൂട്ട് പശ്ചിമ ബംഗാളിലെ കോളേജുകളുടെയും സർവ്വകലാശാലകളുടെയും പട്ടിക അവലംബം പുറം കണ്ണികൾ [http:// ഔദ്യോഗിക വെബ്സൈറ്റ്]